Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8700

125. szám, 1966.7.11., 2298/66. o.). A Finn Köztársaság legkésőbb 1996. december 31-ig fenntarthatja nemzeti vetőmag-termelési rendszerét a jelenlegi finn jogszabályokban meghatározott „kereskedelmi vetőmag” („Kauppasiemen”/„handelsutsäde”) kategóriájú magok saját területén való forgalmazása vonatkozásában. A többi tagállam területére ilyen magot nem lehet bevinni. A Finn Köztársaság jogszabályait e tekintetben kiigazítja olymódon, hogy az a fenti időszak lejártával megfeleljen az irányelv vonatkozó rendelkezéseinek. A csatlakozás időpontjától azonban a Finn Köztársaságnak alkalmaznia kell az irányelv azon rendelkezéseit, amelyek az irányelvnek megfelelő anyagok a területén való forgalmazásának lehetővé tételét írják elő. 2. 366 L 0402: A Tanács 1966. június 14-i 66/402/EGK irányelve a gabonavetőmagok forgalmazásáról (HL 125. szám, 1966.7.11., 2309/66. o.). A Finn Köztársaság legkésőbb 1996. december 31-ig fenntarthatja nemzeti vetőmag-termelési rendszerét a következő kategóriáknak a területén való forgalmazása tekintetében: – azok a magok, amelyek nem felelnek meg az irányelvnek a „minősített vetőmag” („Valiosiemen”/„elitutsäde”) kategória maximális számú maggenerációjára vonatkozó követelményeinek és – a jelenlegi finn jogszabályokban meghatározott „kereskedelmi vetőmag” („Kauppasiemen”/„handelsutsäde”) kategóriába tartozó magok. A többi tagállam területére ezeket a vetőmagokat nem lehet bevinni. A Finn Köztársaság jogszabályait e tekintetben kiigazítja olymódon, hogy az a fenti időszak lejártával megfeleljen az irányelv vonatkozó rendelkezéseinek. A csatlakozás időpontjától azonban a Finn Köztársaságnak alkalmaznia kell az irányelv azon rendelkezéseit, amelyek az irányelvnek megfelelő anyagok a területén való forgalmazásának lehetővé tételét írják elő. 3. 366 L 0403: A Tanács 1966. június 14-i 66/403/EGK irányelve a vetőburgonya forgalmazásáról (HL 125. szám, 1966.7.11., 2320/66. o.). A Svéd Királyság legkésőbb 1996. december 31-ig a vetőburgonya területén történő forgalmazásának vonatkozásában 40 tömegszázalékos tűréshatárt tarthat fenn azokra a gumókra, amelyek felszínének több mint egytizedét burgonyavarasodás támadta meg. Ezt a tűréshatárt kizárólag a Svéd Királyságnak azokon a területein termelt vetőburgonyára kell alkalmazni, ahol a burgonyavarasodás különös gondokat okozott. Ilyen vetőburgonyát a többi tagállam területére nem lehet bevinni. A Svéd Királyság jogszabályait e tekintetben kiigazítja olymódon, hogy az a fenti időszak lejártával megfeleljen az irányelv II. mellékletében foglalt vonatkozó rendelkezéseknek. A csatlakozás időpontjától azonban a Svéd Királyságnak alkalmaznia kell az irányelv azon rendelkezéseit, amelyek az irányelvnek megfelelő anyagok a területén való forgalmazásának lehetővé tételét írják elő. 4. 366 L 0404: A Tanács 1966. június 14-i 66/404/EGK irányelve az erdészeti szaporítóanyagok forgalmazásáról (HL

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes